《水龙吟 其一 题连州翼然亭呈欧守》
宋代·严仁

翼然新榜高亭，翰林铁画燕公手。滁阳盛事，何人重继，湟川太守。

太守谓谁，文章的派，醉翁贤胄。对千峰削翠，双溪注玉，端不减、琅琊秀。

坐啸清香画戟，听丁丁、滴花晴漏。棠阴昼寂，细赓宾客，竹枝杨柳。

只恐明朝，绨封趣觐，未容借寇。尽江山识赏，盐梅事业，焕青毡旧。

作者简介：严仁（约公元1200年前后在世）字次山，号樵溪，邵武（今属福建）人。生卒年均不详，约宋宁宗庆元末前后在世。好古博雅。杨巨源诛吴曦，安丙惎而杀之，仁为作长愤歌，为时传诵。与同族严羽、严参齐名，人称“三严”。仁工词，有《清江欸乃集》不传，《文献通考》行于世。存词30首。